CELEX: 62014CN0306
Language: mt
Date: 2014-06-25 00:00:00
Title: Kawża C-306/14: Talba għal deċiżjoni preliminari mressqa mill-Vărhoven administrativen săd (il-Bulgarija) fil- 25 ta’ Ġunju 2014 – Direktor na Agentsia “Mitnitsi” vs Biovet AD

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/26
            
         Talba għal deċiżjoni preliminari mressqa mill-Vărhoven administrativen săd (il-Bulgarija) fil-25 ta’ Ġunju 2014 – Direktor na Agentsia “Mitnitsi” vs Biovet AD
   (Kawża C-306/14)
   2014/C 303/33
   Lingwa tal-kawża: il-Bulgaru
   
      Qorti tar-rinviju
   
   Vărhoven administrativen săd
   
      Partijiet fil-kawża prinċipali
   
   
      Rikorrent: Direktor na Agentsia “Mitnitsi”
   
      Konvenuta: Biovet AD
   
      Domandi preliminari
   
   
               1)
            
            
               X’tifsira għandha tingħata lill-kunċett ta’ “proċess ta’ manifattura” użat fid-dispożizzjoni li tinsab fl-Artikolu 27(2)(d) tad-Direttiva tal-Kunsill 92/83/KEE, tad-19 ta’ Ottubru 1992, dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku (1), u dan il-kunċett ikopri t-tindif u/jew id-diżinfezzjoni bħala proċessi sabiex jintlaħqu standards speċifiċi ta’ ndafa li huma previsti fil-prassi għal manifattura tajba ta’ prodotti mediċinali?
            
         
               2)
            
            
               L-Artikolu 27(2)(d) tad-Direttiva tal-Kunsill 92/83/KEE, tad-19 ta’ Ottubru 1992, dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku, fil-każ ta’ eżenzjoni tal-alkoħol mis-sisa armonizzata rregolata mill-Istati Membri, meta dan l-akoħol jintuża fi proċess ta’ manifattura sakemm il-prodott finali ma jkollux l-alkoħol, jawtorizza l-introduzzjoni ta’ regola li tgħid li għall-implementazzjoni ta’ din l-eżenzjoni l-alkoħol użat għat-tindif ma huwiex ikkunsidrat bħala li jintuża fi proċess ta’ manifattura?
            
         
               3)
            
            
               Il-prinċipji ta’ ċertezza legali u ta’ protezzjoni tal-aspettattivi leġittimi jipprekludu l-introduzzjoni b’effett immedjat (jiġifieri mingħajr ma l-operaturi ekonomiċi jingħataw żmien raġonevoli sabiex jadattaw l-aġir tagħhom) ta’ dispożizzjoni legali bħal dik li hija stabbilita fl-Artikolu 22(7) ZADS, li tillimita l-eżenzjoni mis-sisa, li l-Istat Membru jkun introduċa b’mod diskrezzjonali, permezz tar-rimbors tagħha, fir-rigward tal-alkoħol użat għat-tindif?
            
         
      (1)  ĠU Edizzjoni Speċjali bil-Malti, Kapitolu 9, Vol. 1, p. 206.